Tolong jelaskan mengenai Nine Network dalam bahasa melayu

Nine Network ialah rangkaian televisyen Australia , yang boleh didapati di pasaran besar di seluruh Australia. Pelbagai liputan berita yang luas, sukan dan prgoram hiburan telah membawa kepada bilangan penonton tinggi yang konsisten bagi banyak tahun.

Slogan mereka "Still the One" merujuk kepada populariti mereka yang berkekalan, menjadi stesen televisyen paling popular semenjak televisyen diperkenalkan di Australia. Dalam dua dekad yang terakhir, Nine Network telah diatasi hanya sekali dalam penarafan televisyen tahunan (oleh Seven Network dalam tahun 2000).

Ibupejabat rangkaian terletak di Willoughby, subbandar dalam North Shore di Sydney. Dari sini isyarat rangkaian dipancarkan ke stesen rangkaian lain dan wilayah ahli gabungan. Semua program berita siaran negara datangnya dari studio di situ.

Pada hari Rabu 18 Oktober 2006 James Packer menjual 50% kepentingan Channel Nine kepada CVC Asia-Pacific, meraih keuntungan 4.6 bilion dolar. Dijangkakan beliau akan menggunakan wang tersebut bagi meneruskan minat beliau dalam kasino.